У суботу, 29 мая, свайго патэнцыйнага кандыдата ў прэзідэнты вылучыла Партыя БНФ. У гэты дзень адбыўся пазачарговы з’езд гэтай палітычнай арганізацыі. Аднак мерапрыемства праігнаравалі большасць ветэранаў-фронтаўцаў — Лявон Баршчэўскі, Віктар Івашкевіч, Вінцук Вячорка, Валянцін Голубеў, Пётра Садоўскі, іншыя вядомыя дзеячы, не згодныя з палітыкай цяперашняга фронтаўскага кіраўніцтва.